पति वत्सल के साथ कराया मैटरनिटी शूट, शादी के 6 साल बाद बनेंगी मां
Ishita Datta Flaunts Baby Bump in Floral Gown: Maternity Shoot with Husband Vatsal Seth. अजय देवगन और तब्बू स्टारर फिल्म 'दृश्यम' में नजर आ चुकीं 32 साल की एक्ट्रेस इशिता दत्ता जल्द ही मां बनने वाली हैं।
अजय देवगन और तब्बू स्टारर फिल्म 'दृश्यम' में नजर आ चुकीं 32 साल की एक्ट्रेस इशिता दत्ता जल्द ही मां बनने वाली हैं। हाल ही में एक्ट्रेस मैटरनिटी शूट करवाया है, जिसका एक वीडियो उन्होंने अपने सोशल मीडिया अकाउंट पर शेयर किया है। वीडियो में उनके पति वत्सल सेठ भी नजर आ रहे हैं।
फ्लोरल गाउन में फ्लॉन्ट किया बेबी बंप
वीडियो में इशिता फ्लोरल हाई स्लिट गाउन में बेबी बंप फ्लॉन्ट करती नजर आ रही हैं। मैटरनिटी शूट के दौरान इशिता ने वत्सल के साथ जमकर पोज दिए। बता दें कि इशिता की लाइफ में ये पल शादी के 6 साल बाद आया है।
फैंस दे रहे बधाई 
एक्ट्रेस को सोशल मीडिया पर फैंस जमकर बधाई दे रहे हैं। वीडियो पर एक यूजर ने कमेंट करते हुए लिखा, 'वाह कितनी प्यारी लग रही है।' दूसरे यूजर ने लिखा, दोनों साथ में बहुत प्यारे लग रहे हैं। बधाई हो'। तो वहीं तीसरे ने लिखा, यह बहुत सुंदर है, 'आप दोनों को प्यार'।
दृश्यम में अजय देवगन की बेटी का निभाया किरदार 
इशिता बॉलीवुड की फेमस एक्ट्रेस तनुश्री दत्ता की बहन हैं। इशिता ने अपने करियर की शुरुआत तेलुगू सिनेमा से की थी। उनकी पहली फिल्म का नाम 'चाणक्युडु' था।
वहीं बॉलीवुड में उन्होंने सबसे पहले अजय देवगन के साथ फिल्म दृश्यम में काम किया है। इस फिल्म में उन्होंने अजय देवगन की बेटी का किरदार निभाया था। दृश्यम 2 में भी इशिता नजर आईं।
2017 में वत्सल सेठ से की थी शादी
इशिता दत्ता ने बॉलीवुड एक्टर वत्सल सेठ से साल 2017 में बहुत ही धूमधाम से शादी की थी। अब शादी को 6 साल पूरे हो चुके हैं और ये कपल पेरेंट्स बनने वाला है। इशिता ने द टाइम्स ऑफ इंडिया को दिए गए एक इंटरव्यू में बताया था कि, 'वत्सल के साथ, यह निश्चित रूप से पहली नजर का प्यार नहीं था। हम सिर्फ दोस्त थे। जब हम पहली बार मिले थे तो मैं उन्हें एक दोस्त की तरह पसंद करती थी।
इसी तरह से दोस्ती से आगे हमारा रिश्ता बढ़ता गया। हमारा शो खत्म होने के बाद भी हम एक-दूसरे के संपर्क में रहे। जल्द ही हमें एहसास हुआ कि हम एक दूसरे को पसंद करते हैं। वह एक बहुत ही साधारण प्रेम कहानी थी, कुछ भी अलग या अनोखा नहीं था। छह महीने के भीतर हमने शादी कर ली। मैं यह नहीं बता सकता कि हमारे बीच प्यार कब खिल उठा। मुझे लगता है कि यह एक क्रमिक प्रक्रिया थी।'